
RADVILIŠKIO RAJONO SAVIVALDYBĖS TARYBA


SPRENDIMAS
DĖL MOKYMO LĖŠŲ SKYRIMO IŠ SAVIVALDYBĖS BIUDŽETO III IR IV GIMNAZIJOS KLASIŲ UGDYMO PLANUI ĮGYVENDINTI

2026 m.                    d. Nr. T-
Radviliškis

Vadovaudamasi Lietuvos Respublikos vietos savivaldos įstatymo 15 straipsnio 4 dalimi, Mokyklų, vykdančių formaliojo švietimo programas, tinklo kūrimo taisyklių, patvirtintų Lietuvos Respublikos Vyriausybės 2011 m. birželio 29 d. nutarimu Nr. 768 „Dėl Mokyklų, vykdančių formaliojo švietimo programas, tinklo kūrimo taisyklių patvirtinimo“, 22.2.2.4 papunkčiu, Radviliškio rajono savivaldybės taryba nusprendžia:
. Skirti iš Radviliškio rajono savivaldybės biudžeto 50 procentų ugdymo planui įgyvendinti reikalingų mokymo lėšų:
. Šiaulėnų Marcelino Šikšnio gimnazija III gimnazijos klasei 2026–2027 mokslo metais ir IV gimnazijos klasei 2026–2028 mokslo metais;
. Baisogalos gimnazija III gimnazijos klasei 2026–2027 mokslo metais ir IV gimnazijos klasei 2027–2028 mokslo metais.




Savivaldybės meras                                                                                      

























„DĖL MOKYMO LĖŠŲ SKYRIMO IŠ SAVIVALDYBĖS BIUDŽETO III IR IV GIMNAZIJOS KLASIŲ UGDYMO PLANUI ĮGYVENDINTI“ 


2026-05-06
Radviliškis

. Projekto rengimą paskatinusios priežastys, parengto projekto tikslai, sprendimo projekto tikslai ir uždaviniai. 

Nuo 2025 m. rugsėjo 1 d. įsigaliojo, Lietuvos Respublikos Vyriausybės 2025 m. kovo 12 d. nutarimas Nr. 133 „Dėl Lietuvos Respublikos Vyriausybės 2011 m. birželio 29 d. nutarimo Nr. 768 „Dėl Mokyklų, vykdančių formaliojo švietimo programas, tinklo kūrimo taisyklių patvirtinimo“ pakeitimo“, kuriuo reglamentuojamas klasių sudarymas. Juo vadovaujantis Šiaulėnų Marcelino Šikšnio gimnazijai ir Baisogalos gimnazijai iš savivaldybės biudžeto reikalinga skirti 50 proc. lėšų ugdymo planui įgyvendinti III gimnazijos klasėse, o kitais mokslo metais ir IV gimnazijos klasėse.
. Projekto iniciatoriai (institucija, asmenys ar piliečių atstovai) ir rengėjai.

Iniciatoriai – Radviliškio rajono savivaldybės administracijos Švietimo ir sporto skyrius, Šiaulėnų Marcelino Šikšnio gimnazija, Baisogalos gimnazija.
Sprendimo projekto rengėjai – Radviliškio rajono savivaldybės administracijos Švietimo ir sporto skyrius.
. Kaip šiuo metu yra reguliuojami sprendimo projekte aptarti teisiniai santykiai.

Mokyklų, vykdančių formaliojo švietimo programas, tinklo kūrimo taisyklės, patvirtintos Lietuvos Respublikos Vyriausybės 2011 m. birželio 29 d. nutarimu Nr. 768 „Dėl Mokyklų, vykdančių formaliojo švietimo programas, tinklo kūrimo taisyklių patvirtinimo“, (toliau – Taisyklės), Lietuvos Respublikos Vyriausybės 2025 m. kovo 12 d. nutarimas Nr. 133 „Dėl Lietuvos Respublikos Vyriausybės 2011 m. birželio 29 d. nutarimo Nr. 768 „Dėl Mokyklų, vykdančių formaliojo švietimo programas, tinklo kūrimo taisyklių patvirtinimo“ pakeitimo“ (toliau – Nutarimas), kuris  įsigaliojo jau nuo 2025 m. rugsėjo 1 d., reglamentuoja klasių sudarymą.
Nutarimo 1.1 papunktis leidžia III gimnazijos ir IV gimnazijos klases sudaryti ne mažesnes kaip iš 12 mokinių, jei savivaldybės mokyklos savininko teises ir pareigas įgyvendinanti institucija (dalyvių susirinkimas) mokyklai papildomai skirs tiek mokymo lėšų (išskyrus mokymo lėšas, skiriamas iš Lietuvos Respublikos valstybės biudžeto), kiek sudaro 50 procentų lėšų ugdymo planui įgyvendinti, apskaičiuojamų III gimnazijos ir IV gimnazijos klasėms pagal Mokymo lėšų apskaičiavimo, paskirstymo ir panaudojimo tvarkos aprašą.
2026 m. nuo rugsėjo 1 d. Šiaulėnų Marcelino Šikšnio gimnazijos ir Baisogalos gimnazijos  III gimnazijos klasėje mokysis ne mažiau kaip 12 mokinių. Nuo 2026 m. rugsėjo 1 d. III gimnazijos klasei mokymo lėšos bus skiriamos tik tuo atveju, jei savivaldybė skirs 50 proc. lėšų ugdymo planui įgyvendinti, apskaičiuotų pagal Mokymo lėšų apskaičiavimo, paskirstymo ir panaudojimo tvarkos aprašą, iš savo biudžeto. Savivaldybė turi pateikti sprendimą apie lėšų skyrimą Švietimo, mokslo ir sporto ministerijai.
Lėšų poreikis:
	III g. klasė	III g. klasė	IV g. klasė	IV g. klasė	Iš viso
	2026 09 01 (4 mėn.)	2027 01 01 (8 mėn.)	2027 09 01 (4 mėn.)	2028 01 01 (8 mėn.)	
Šiaulėnų Marcelino Šikšnio gimnazija 	12 100	26 015	12  100	26 015	76 230
Baisogalos gimnazija	12 100	26 015	12100	26 015	76 230
iš viso 	24 200	52 030	24 200	52 030	152460


. Kokios siūlomos naujos teisinio reguliavimo nuostatos, kokių teigiamų rezultatų laukiama. 
Įgyvendinant nutarimą, reglamentuojantį klasių sudarymą, skirti 50 proc. lėšų Šiaulėnų Marcelino Šikšnio gimnazijos ir Baisogalos gimnazijos III gimnazijos klasei ugdymo planui įgyvendinti, o kitais metais – IV gimnazijos klasei ugdymo planui įgyvendinti. 
. Galimos neigiamos priimto sprendimo projekto pasekmės ir kokių priemonių reikėtų imtis, kad tokių pasekmių būtų išvengta.
Reikšmingų neigiamų pasekmių nenumatoma. 
.	Kokius teisės aktus būtina priimti, kokius galiojančius teisės aktus būtina pakeisti ar pripažinti netekusiais galios priėmus sprendimo projektą. 

Papildomų teisės aktų priimti nereikės.
. Sprendimo projektui įgyvendinti reikalingos lėšos, finansavimo šaltiniai.
Sprendimui įgyvendinti bus reikalingos savivaldybės biudžeto lėšos – 152 460  Eur.
	. Sprendimo projekto rengimo metu gauti specialistų vertinimai ir išvados.

Sprendimo projektas suderintas su savivaldybės juristu, kalbininku, Administracijos direktore, Švietimo ir sporto skyriaus vedėju.
. Numatomo teisinio reguliavimo poveikio vertinimo rezultatai. 
Poveikio vertinimas neatliktas.
.	Sprendimo projekto antikorupcinis vertinimas.

Teisės akto projektas antikorupciniam vertinimui neteikiamas.
.	Kiti, iniciatoriaus nuomone, reikalingi pagrindimai ir paaiškinimai. 

Papildomų paaiškinimų nėra.
.Pridedami dokumentai. 
Nėra.



Švietimo ir sporto skyriaus ekonomistė                                                                      Auksė Verpetinskienė



